Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 274

11. évfolyam Évi óraszám: 148 óra Belépő tevékenységformák A Könnyűipari szabadkézi ábrázolás során a szakmacsoportra jellemző tárgyú ábrázolások készítése különféle eszközökkel, anyagokkal, technikákkal. Képek, rajzok, más vizuális információk elemzése. A saját és a társak testméreteinek felvétele, arányainak megállapítása. Az Öltözködéskultúra témakörben a divat fogalmának, jelentőségének, szerepének, területeinek megismerése. A művészettörténet, a magyar népművészet és az öltözködéstörténet főbb szakaszainak, valamint az öltözködéskultúra fejlődésének, alakulásának jellemzése az őskortól napjainkig. Beöltözés történelmi és funkcionális viseletekbe, saját ruhákba, a látvány, a funkció és a ruhadarabok elemzése. A könnyűiparban alkalmazott anyagok felismerése, rendszerezése minták, tárgyak, leírások, képi, nyomtatott és elektronikus források alapján. Az anyagokkal kapcsolatos alapfogalmak szakszerű meghatározása, a nyersanyagok és kellékanyagok feldolgozhatósági és viselési tulajdonságainak jellemzése. A munka- és környezetvédelmi szabályok elemzése, indoklása. Helyzetek, balesetek, jelenségek, szokások elemzése, a következtetés megfogalmazása, szabályalkotás. Könnyűipari szabadkézi ábrázolás Témakörök Tartalmak Perspektivikus ábrázolás A szabadkézi rajzolás technikája. A perspektivikus ábrázolás alapfogalmai (nézőpont, fősík, horizont, enyészpont). A tér ábrázolása egyenesekkel és síkokkal. Mértani testek (kocka, tégla, henger, gömb) perspektivikus ábrázolása. Felületek vonalkázása, pontozása, árnyalás. Pohár, szalag rajzolása ellipszisek segítségével. Szín- és formaelmélet A színek jelentősége, keverése, tulajdonságai, hatása, jelentése, összehangolása. Színsorok készítése (szürke, piros, kék, sárga stb.). J. Itten színkörének elkészítése. Drapéria ábrázolása Próbabábu rajzolása elöl- és felülnézetben. A drapéria kapcsolata az öltözködéssel a viselettörténet folyamán. A drapéria térbeli mozgása a felfüggesztése szerint. A drapéria anyagának, mintázatának és színének szerepe a forma kiemelő hatásának fokozásában. A redőábrázolás formái. Ruhaipari anatómia Az emberi test anatómiai felépítése. Az emberi test nevezetes vonalai, tengelyei és arányai. Az emberi törzs ruházati szempontból lényeges csont- és izomcsoportjai elölnézetben. Az arányos osztású női figura rajzának elkészítése. A végtagok elemzése. A jellegzetes mozdulatok ábrázolása (egyenes állás, terpeszállás, kar- és kéztartásvariációk). 2001/28/II. szám Öltözködéskultúra Témakörök Tartalmak Divatismeret A divat fogalma és működési mechanizmusa. A divatbemutatók szerepe a divat alakításában. A szak- és divatlapok szerepe az információszerzésben, a divat alakításában. Viselettörténet Az öltözetek kialakulása. A természeti népek kultúrái, az őskor öltözete. Az ókor és a középkor művészete és öltözetei. A honfoglaláskori magyar művészet és viselet. Az újkor művészete és öltözetei a 16—18. században. A 19. század és a 20. század művészete és öltözetei. Népművészet A magyar népművészet kialakulása, a viselet ősi elemei. Alföldi viseletek. Dunántúli viseletek. Felvidéki viseletek. Erdélyi népviseletek. A népművészet hatása a divatra. A könnyűiparban alkalmazott anyagok Témakörök Tartalmak A könnyűiparban használatos anyagismereti alapfogalmak Az anyagok molekuláris szerkezete. Az anyagok kémiai felépítése. A könnyűiparban használatos anyagok általános jellemzői A fizikai tulajdonságok fajtái, jellemzői. A kémiai (vegyi) tulajdonságok jellemzői. Környezeti hatások. A könnyűiparban használatos nyersanyagok fajtái, jellemzői, feldolgozásuk, tulajdonságaik Textilanyagok. Bőrök. Műbőrök. Környezeti hatások. A könnyűiparban használatos ragasztó- és kellékanyagok A ragasztóanyagok fajtái, jellemzői, felhasználásuk. A kellékanyagok fajtái, feldolgozhatóságuk. Környezeti hatások. Munka- és környezetvédelem a könnyűiparban Témakörök Tartalmak A munkavédelem, a tűzvédelem és a környezetvédelem fogalma, jogi szabályozása A munka-, a tűz- és környezetvédelemre vonatkozó törvények, rendeletek, szabályok, szabványok és utasítások. A munkabalesetek és foglalkozási megbetegedések fogalma, bejelentése, kivizsgálása és nyilvántartása. A munkáltatók és munkavállalók kötelességei és jogai, a munkavédelmi érdekképviselet. Magatartási szabályok az iskolában, műhelyekben és az üzemekben. 2001/28/II. szám Témakörök Tartalmak Foglalkozásegészségügy A munkavégzés személyi és alkalmazási feltételei a munkaegészségügy szempontjából. Munkavédelmi oktatás. A munkavégzés tárgyi feltételei, a munkahely tisztán tartása, szociális helyiségek biztosítása. A könnyűiparban a gyártás során keletkező szennyezőanyagok, hulladékok keletkezése. Elsősegélynyújtás, foglalkozási ártalmak Az elsősegélynyújtás általános szabálya. A baleseti helyszín biztosítása, mentés. Elsősegélynyújtás különféle sérülések esetén. A foglalkozási ártalmak, fertőzések, megbetegedések fajtái. Megelőzési módok. Tűzvédelem A tűz elleni védekezés jogi szabályozása. A tűzvédelmi szabályzat. A tűzvédelmi oktatás feladatai. Hatósági és munkahelyi tűzmegelőzési, tűzvédelmi feladatok. A tűzoltás módjai, oltóanyagok és használatuk. A tűzoltó eszközök és készülékek fajtái, elhelyezésük és használatuk. A tűzesetekkel kapcsolatos értesítési feladatok. Környezetvédelem A környezetvédelem fogalma, feladata, szervezetei, eszközei, területei. Az egyén felelőssége és szerepe. A környezet szennyezésének folyamata, a talajminőség, a vízminőség, a levegő védelme. Környezetszennyező anyagok és kezelésükkel kapcsolatos feladatok. Zaj- és rezgésvédelem általában és a könnyűiparban. A könnyűipari munkahelyek kialakítása a munkabiztonság igénye szerint A munkahelyek kialakításának általános követelményei. A világítással és a színekkel szemben támasztott követelmények. Színdinamika. Biztonsági szín- és alakjelek. A munkahelyi klíma, a fűtés és szellőztetés. A megfelelő klíma kialakításának módjai. Védőeszközök. A könnyűipari gépek biztonságtechnikája A biztonságos gépkihasználást elősegítő környezeti tényezők. A gyártás-előkészítő gépek, berendezések biztonságtechnikája. A szabászati gépek, berendezések biztonságtechnikája. A gyártási főfolyamatban használt gépek biztonságtechnikája. Az üzemen belüli anyagmozgatás, anyagtárolás szabályai. A továbbhaladás feltételei Könnyűipari szabadkézi ábrázolás: A tanulók tudjanak alapszinten szabadkézzel rajzolni és a perspektivikusan ábrázolni. Helyesen ábrázolják a teret egyenesekkel és síkokkal, egyszerűbb mértani testeket (kocka, tégla, henger, gömb) perspektivikusan. Ismerjék a színek jelentőségét, keverését, tulajdonságait, készítsenek színsorokat. Ismerjék a drapéria anyagának, mintázatának és színének szerepét a forma kialakításában. Ismerjék a redőábrázolás formáit, és tudjanak egyszerűbb redőket ábrázolni. Mutassák be az emberi test anatómiai felépítését, nevezetes vonalait, tengelyeit és arányait. Készítsék el az arányos osztású női figura rajzát. Tudjanak ábrázolni egyszerűbb, jellegzetes mozdulatokat. 2001/28/II. szám Öltözködéskultúra: A tanulók ismerjék a divat fogalmát, jelentőségét, szerepét a kulturált öltözködés kialakulásában. Mutassák be a viselettörténet legfontosabb szakaszainak jellemzőit. Ismerjék fel az egyes korok művészetének alapvető jegyeit. Szakszerűen használják a divattörténet leggyakrabban előforduló szakkifejezéseit. Ismerjék a magyar népművészet legfontosabb sajátosságait. Ismerjék fel a legjelentősebb tájjellegű magyar népviselet jellemzőit. Mutassák be a magyar népművészet hatását a mai kor viseletére. A könnyűiparban alkalmazott anyagok: A tanulók tudják alkalmazni a könnyűipari anyagokkal kapcsolatos alapfogalmakat. Ismerjék fel és szempontok szerint megfelelően rendszerezzék a textilipar nyersanyagait. Ismertessék a különféle nyersanyagok jellemzőit, különös tekintettel a feldolgozhatóságra és a viselési tulajdonságokra. Helyesen rendeljenek össze leírásokat, képeket, információkat a különféle nyersanyagok gyártásával. Tudják azonosítani eredeti minta alapján a textília előállítási mód szerinti fajtáját, szerkezetét. Tudják ismertetni a könnyűiparban alkalmazott legjellemzőbb ragasztási kötéseket. Tudják ismertetni a leggyakrabban alkalmazott kellékanyagok feldolgozhatósági tulajdonságait. Munka- és környezetvédelem a könnyűiparban: A tanulók tudják ismertetni a munka-, a tűz- és a környezetvédelemre vonatkozó jogszabályok alkalmazásának lényegét, az alapfogalmakat. Ismerjék az ember életére, egészségére, biztonságos munkavégzésére ható környezeti ártalmakat, az azokat csökkentő rendelkezések és intézkedések rendszerét. Legyenek képesek az elsősegélynyújtásra és a tűzvédelmi szabályok gyakorlati alkalmazására. Tudják ismertetni a környezetvédelem területeit és módszereit. Ismertessék a munkahely megfelelő kialakításának munkavédelmi és ergonómiai szabályait, munka-egészségügyi követelményeit, az elhasznált anyagok, hulladékok tárolására vonatkozó előírásokat. Ismerjék és tartsák be a könnyűipari gépek használatára vonatkozó munkavédelmi és biztonságtechnikai előírásokat. Tudják ismertetni az üzemrészek közötti és az azokon belüli anyagmozgatás és tárolás előírásait, követelményeit.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes